William Daniel Phillips

William Daniel Phillips (* 5. november 1948, Wilkes-Barre, Pensylvánia, USA) je americký fyzik s talianskym a waleským pôvodom. V roku 1997 dostal Nobelovu cenu za fyziku za vývoj metód na ochladenie a zachytenie atómov laserovým svetlom. Spolu s ním dostali Nobelovu cenu aj Steven Chu a Claude Cohen-Tannoudji.

 Biografia 
Narodil sa Williamovi Cornelius Phillipsovi a Mary Catherine Savino. V roku 1959 sa jeho rodičia presťahovali do Camp Hill (blízko Harrisburgu, Pensylvánia), kde chodil na Camp Hill High School. V roku 1970 vyštudoval Juniata College summa cum laude (s najvyššou pochvalou) a potom získal doktorát z fyziky na Massachusettskom technologickom inštitúte. Neskôr sa zaoberal Boseho-Einsteinovým kondenzátom. Je profesorom na University of Maryland, College Park.

Je jedným z 35 laureátov Nobelovej ceny, ktorí podpísali list prezidentovi Barackovi Obamovi, v ktorom ho žiadajú, aby poskytol 15 miliárd dolárov ročne na výskum obnoviteľnej energie.

 Osobný život 
Phillips si vzal Jane Van Wynenovú, krátko predtým ako odišiel na MIT (Massachusettský technologický inštitút). Ani jeden z nich nebol predtým veriaci. Avšak roku 1979 sa zosobášili v kostole, v Gaithersburgu, Maryland, pretože ocenili jeho rozmanitosť. On a jeho manželka majú dve dcéry;  Caitlin Phillipsovú (* 1979), ktorá založila Rebound Designs a Christine Phillipsovú (* 1981), ktorá pracuje vo Vedeckej komunikácii.

Počas seminára na UMCP katedre chémie a biochémie Phillips vyhlásil, "rubídium je Boží dar Boseho-Einsteinových kondenzátov."

 Pozri aj 
 Nobelova cena za fyziku

 Referencie 

 Externé odkazy 
 Autobiografia na Nobelprize.org (anglicky)
 Curriculum Vitae of William D. Phillips (anglicky)

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Absolventi MIT
Kategória:Osobnosti z Pensylvánie